דאוד בשותי

דאוד בשותי (בערבית - داود بشوتي) הוא מתמטיקאי ישראלי, הוא פרופסור אמריטוס בפקולטה למתמטיקה, ודיקן לימודי הסמכה בטכניון. תחומי התמחותו הם פונקציות גאומטריות, סטטיסטיקה מתמטית, ותורת ההסתברות האנליטית.

אודות 
דאוד בשותי נולד לחנא, שרברב, ונאהי, עקרת בית. הוא למד בבית הספר האורתודוקסי למרות היותו קתולי. הוא סיים את התיכון ללא תעודת בגרות. בגיל 16 הגיע לטכניון וסיים לימודי מתמטיקה בהצטיינות. הוא סיים דוקטורט בטכניון בשנת 1976 בהנחיית פרופסור דב אהרונוב. נושא המחקר שלו היה "Fitzgerald inequalities and a generalization of the Bieberbach conjecture".

השלים לימודי פוסט-דוקטורט במכון הטכנולוגי של ציריך ובאוניברסיטת אינדיאנה בבלומינגטון. אחר כך הצטרף כחבר סגל לפקולטה למתמטיקה בטכניון, ומאז מלמד בה. 

אחיו הוא הפרופסור למדעי המחשב נאדר בשותי.

לקריאה נוספת
 הערך "דאוד בשותי" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 96, 2018, חיפה.

קישורים חיצוניים 

 ביוגרפיה קצרה במרכז הערבי לטכנולוגיה והיי טק

הערות שוליים

מתמטיקאים ישראלים
סגל הטכניון: מתמטיקה
ערבים נוצרים ישראלים
בעלי תואר דוקטור מהטכניון - מכון טכנולוגי לישראל
ישראלים שנולדו במאה ה-20